Црква „Св. Теодор Стратилат“ - Свето Тодори (селска)

Свети Теодор Стратилат — главна селска црква во селото Свето Тодори. Црквата е сместена во крајниот југозападен дел од селото, во непосредна близина на училиштето.

 Историја 
Црквата е изградена во 1880 година врз стари темели, а била обновена по Првата светска војна во 1921 година, како и во 1990 година.„Свето Тодори “. Мој Роден Крај.

 Архитектура 
Градбата на црквата има правоаголна основа со многуаголна апсида на источната страна. Од јужната страна на црквата е дограден објект чиј влез е сместен на источната страна. Црквата е изградена од варовник и е покриена со кров од ќерамиди, додека апсидата е покриена со лимен кров.

Црквата има мал ограден двор кој го зафаќа просторот меѓу главниот и доградениот објект, како и камбанаријата која е сместена во југоисточниот агол. Таа има квадратна основа и се состои од два дела. Од нив, долниот е изграден од варовник како и самиот црковен објект, додека горниот дел содржи по еден залачен отвор на секоја страна. Влезот во камбанаријата се наоѓа на северната страна. Во оградениот двор има и гробен споменик. Селските гробишта се сместени непосредно до црквата, но надвор од оградениот двор.

 Галерија 

 Поврзано 
 Светотодорски манастир
 Црква „Св. Теодор Стратилат“ - Свето Тодори (манастирска)
 Свето Тодори
 Преспанско-пелагониска епархија
 Битолско архијерејско намесништво
 Ивањевска парохија

 Наводи 

 Надворешни врски 

Категорија:Свето Тодори
Свето Тодори